**ČETVRTAK, 30.4.2020.**

Dragi moji!

Danas još budimo marljivi u rješavanju svojih obaveza u nastavi na daljinu, a sutra počinje produženi vikend.

Sutra je **1.svibnja – Praznik rada!**

Zajedno naučimo što obilježavamo taj dan. O tome ćete čuti i u Školi na Trećem. Pažljivo pročitajte!

****

**Pročitajmo bitne članke iz Opće deklaracije o ljudskim pravima, a odnose se na radnička prava.**

****

**Krenimo jer nakon rada imamo pravo na odmor i slobodno vrijeme.**

**PRIRODA I DRUŠTVO**

Uz obalu Jadranskog mora i na otocima rastu primorske vazdazelene biljke. Promotrite najpoznatije drveće.




U moru su najčešće biljke različite alge.



Neke životinje morskoga dna…





Pročitajte što o biljkama i životinjama uz more i u moru piše u udžbeniku na 48. i 49. str.

**O svakom živom biću koje se spominje, sastavite jedno pitanje u bilježnicu.**

Zatim najvažnije naučite i zapišite u bilježnicu. (Ne opterećujte se fotografijama. Ako ih imate, zalijepite).

|  |
| --- |
| ***Primorske vazdazelene biljke***  bor  čempres  hrast crnika      **ŽIVA BIĆA UZ MORE I U MORU**  ***Biljke i životinje u moru***  alge  periska, puževi priljepci, jastog  ribe, dupini, sredozemna medvjedica    ***Životinje uz more***  različiti gušteri  poskok  galeb  bjeloglavi sup |

Sve dobro ponovite uz kviz.

<https://view.genial.ly/5e834e9fba81d90dfb1e0241>

**HRVATSKI JEZIK**

Pričali ste mi već o doživljajima kad ste prvi puta došli na more.

Pročitajte tekst *Prvi put vidjeti more*, a zatim riješitekviz.

[**Prvi put vidjeti more - tekst**](https://view.genial.ly/5e84cbbdba81d90dfb2f4cc4)

[**Prvi put vidjeti more - kviz**](https://view.genial.ly/5e9439f39334740d78b3432c)

Taj tekst imate i u čitanci na 161. str. Usmeno odgovorite na pitanja ispod teksta.

U bilježnicu **prepišite rečenice** koje opisuju krajolik na slikovit način, zatim napišite pravilo. Ne zaboravite naslov!



Opis kojim prikazujemo naš **osobni doživljaj**, a obiluje **pridjevima,** **usporedbama** i **slikovitim izrazima**, nazivamo **slikoviti opis**.

Riješite radnu bilježnicu na 118. str. Fotografirajte i pošaljite mi u poruci.

**MATEMATIKA**

Ponovit ćemo pisano dijeljenje jednoznamenkastim brojem.

Pohvaljujem trud u usvajanju skraćenog postupka pisanog dijeljenja.

Molim vas da se svi više trudite **u lijepom i pravilnom pisanju brojki**.

**Riješite 107. i 108. str. u radnoj bilježnici.**

Prepišite u bilježnicu i riješite sljedeće zadatke:

1. Pisano podijeli i rezultat provjeri množenjem.

345 275 : 3 = 876 906 : 6 = 123 879 : 9 =

1. 435 : 8 = 315 282 : 2 = 768 913 : 7 =
2. Zbroj brojeva 98 567 i 67 935 pisano podijeli s 9.
3. Umnožak brojeva 7 328 i 39 pisano podijeli s 5.
4. U rasadnicima je posađeno ukupno 427 935 lukovica tulipana. Svi tulipani ravnomjerno su raspoređeni u tri rasadnika. Koliko je tulipana u svakom rasadniku?

Svoj uradak u bilježnici snimite i pošaljite mi u poruci.

**TZK**

Vježbamo uz poznate sportaše u Školi na Trećem.

Pred nama je produženi vikend.

Pomognite roditeljima u poslovima.

Pješačite, hodajte, trčite, igrajte se s braćom, izmišljajte nove igre, budite na svježem zraku…

Odmorite se.

Pozdravljam vas i želim svako dobro!

Vaša učiteljica Pavica

**Za one koji žele više!**

**Pronađi parove zastava Europske unije okretanjem kartica.**

[Zastave EU - igra](https://europa.eu/learning-corner/match-the-flags_hr)